منزلة الجوار فمن منازل اياك نعبد واياك نستعين منزلة الجوار. والمقصود بمنزلة الجوار جوار الله عز وجل جل جلاله. وهي منزلة رفيعة. عالية لا تعلوها منزلة من منازل الايمان. والمقصود بذلك ان الله عز وجل يجير من استجار به
من عباده الصالحين. واللفظ الجوار في العربية مأخوذ في الاصل من المقاربة في السكنة. من ولذلك قيل للذي يعتكف ببيت الله الحرام مجاورا فلان كان مجاورا بالمسجد الحرام. مجاور. وكني عدد من العلماء بجار الله. نظرا لاقامته
بالمسجد الحرام او حواليه يعبد الله عز وجل فكأنه ساكن الى جانب بيت الله وبيت الله عز وجل مسجده الحرام ثم المساجد كل المساجد على وجه الارض وان المساجد لله
فلا تدعوا مع الله احدا لكن الجوار المقصود هو معنى ادق من هذا واعمق فالمجاور في الحقيقة لله هو من سكن سكن في حمى الله عز وجل. في حماه اي في المكان المحمي من لدنه سبحانه وتعالى
من حمي بسلطانه جل وعلا. فذلك قد احرز منزلة الجوار. من الاستجارة وكانت العرب في الجاهلية كما كانت في الاسلام تجير من استجار بها. فالانسان المستجير هو الذي يطلب الحماية
حينما يفقد الحامي يقصد اعز القوم. فيطلب حمايته فاذا طلب حمايته حماه واعلن في الملأ ان فلان قد استجار بنا فهو جار لنا والنبي عليه الصلاة والسلام كان يجير من استجار به قد اجرنا من اجرت كما في الحديث
واجاز الله عز وجل في بداية امر الدعوة بمكة للمسلمين المستضعفين ان يستجيروا بالكفار في مرحلة ما قبل الهجرة فكان ضعاف المسلمين يستجيرون ببعض الكفار ممن لهم صولة وسلطان في قبائل
العرب فاذا اعلن الانسان ان فلانا ما قد استجار به وانه قد قبل جواره فمعناه انه انه لا يجوز لاحد حينئذ ان يتعدى عليه او ان يقترب منه باذى فمن فعل ذلك فمعناه انه قد تعرض
او عرض نفسه للبلاء وللحرب من لدن من اجار ذلك الضعيف المستجير. هذا اصل الكلمة في الاستعمال ديالها العربي يعني الجوار كان الإنسان عند العرب وكذلك في الإسلام كان كيجي ويطلب الحماية ديال شخص قوي كيقولو انا في حرمتك
حمايتك كما نستعمله في دارجتنا اليوم. فلما هداك كيقبل هداك الجوار يعني هداك صاحب السلطان وصاحب القوة في القبيلة كيقبل كيدير اعلان في السوق ديال العرب انئذن وكيقول ايها الناس ولى كيكلف واحد العبد من العبيد ديالو كيقول بأن
فلانا قد اجار فلانا بمعنى انه مباقيش شي واحد يقربلو واللي يقربلو راه معناه انه يحارب ذلك الشيخ من شيوخ القبائل او ذلك الرأس من رؤوس البلاد انئذ المؤمن الحق هو الذي يطلب جوار ربه. اذا ايقن يقينا بان الله عز وجل عزيز
جاره من استجار بالله فقد عز عندو عزة ومكانة ومنع ومن استجار بغيره فقد زل لو كان الناس يبصرون حقا لكان جوار الله عز وجل اعلى المطالب التي يطلبونها ومن اجاره الله عز وجل فلا مؤذي له بعد ذلك ابدا. واعلم ان الامة كما في حديث ابن عباس واعلم ان
امة لو اجتمعت على ان ينفعوك بشيء ما نفعوك الا بشيء قد كتبه الله لك. ولو اجتمعوا على ان يضروك بشيء ما ضروك الا بشيء قد كتبه الله عليك. رفعت الاقلام وجفت الصحف
كما قال عليه الصلاة والسلام فجار الله عز وجل عزيز اذا. ولذلك قال سبحانه وتعالى مخاطبا ابليس اللعين ان عبادي ليس لك سلطان عبادي ولفظ العباد ها هنا فيه اضافة بالياء ياء المتكلم الضمير يعود على
ذات الله جل وعلا لما قال لو سبحانه وتعالى عبادي ان عبادي عبادي المعنى ديالو هادو دياولي ماشي دياولك ولا دياول شي حد فاضاف العباد الى ذاته بياء المتكلم الحاضر غير الغائب. هادو دياولي ومعنى ذلك
كأنهم في منعة يعني فواحد الحصن عالي رفيع تا واحد ما يقدر يقرب انا اليه لأنهم محميون فظون في السماء. قبل ان يحفظوا في الارض. والمحفوظ اللي محمي ومحضي. المحفوظ هو من حفظ في السماء
وليس الذي حفظ في الارض شحال قدك ما تحضي فلرض قدر الله كيجي من الفوق سبحانه وتعالى ولذلك لي محضي من الفوق هو لي محضي ما عند البلا منين يدوز لو لأن البلا كلو جميع انواع البلاء تنزل
من السماء فمن حفظ في السماء فقد حفظ في الارض وفي السماء ومن حفظ في الارض فقط اش معنىتو؟ معنتو ان الناس حاضيينو ولا هو من حفظ في الارض فقط ولم يحفظ في السماء. فذلك هو المعرض للهلاك وللبلاء حقا. ولذلك
حضي غير لي حضاه الله سبحانه وتعالى. ان عبادي ليس لك عليهم سلطان. ولذلك النبي عليه الصلاة والسلام كان يستعمل الإستعاذات بالألفاظ ديالو عليه الصلاة والسلام بحال مثلا اعوذ بكلمات الله
التامة من كل شيطان وهامة ومن كل عين لامة والأحاديث كثيرة اللي كان يستعمل النبي صلى الله عليه وسلم من الاستعاذات واحد المرة نزل عليه جبريل عليه الصلاة والسلام وعلى نبينا افضل الصلاة والسلام. باش تنزل عليه؟ نزل عليه بالمعوذتين. قل اعوذ برب الفلق
وقل اعوذ برب الناس. ورد في الحديث انهم ملي نزلوا عليه عليه الصلاة والسلام هادو بجوج ما بقاش يستعمل الاستعاذات اللي بكلام هو عليه الصلاة والسلام لم يفتأ بعد ذلك يستعيذ بالله بهاتين السورتين والاستعاذة المعنى ديالها
طلب الجوار كطلب الحماية من الله عز وجل وكطلب الجوار ديال الله عز وجل كيدخلك فحماه سبحانه وتعالى ويحميك جل وعلا وانما المؤمن الذي ايقن بهذا يقينا ولم يغش فيه. ينال قلت في البداية اعلى مقامات الايمان
اعلى مقامات الايمان وهو مقام الولاية. كما في الحديث القدسي الصحيح من عادى لي وليا فقد اذن شهوب الحرب هذا هو الجوار هذا محمي هذا مسكن في حصن من حصون الله وفي قلعة من قلاع
رب الكون محمية. فاللي مشى ينجبد العداوة مع مثل هذا معناه انه جبد العداوة وجبد على راسو الحرب مع رب الكون من عادى لي وليا فقد اذنته بالحرب ولكن قلنا لي طلب الجوار كيتعطالو ولكن
يوفي بحقو لأن الجوار عقد عقد ميثاق عهد عهد بينك وبين ربك بالكون سبحانه وتعالى بينك وبين الرحمان الرحيم ملك الكون ملك السماوات والارض ميثاق الا وفيت به تكون وآنئذ مستحقا لذلك الجوار. ويلا خنت تطرد من الجوار وتوكل الى نفسك. كيقول لك دبر راسك توكل
الى نفسك وكيفاش توفي بحق الجوار حق الجوار انك لما تطلب الاستعاذة بالله من شر ما خلق تعود على هاديك الاستعاذة ما يجيكش الشك فيها لانه الا جاك الشك فيها معناه انك قد خنت التوحيد لان من
اعلى معاني التوحيد توحيد الالوهية توحيد الله عز وجل بالتوجه اليه رغبا ورهبا انك تعتمد عليه وحده وحدوا سبحانه دون سواه واحد الصحابي رضي الله عنه فقد تيب عنه تاب عليه الله عز وجل فواحد الحالة ديال ضعف الايمان طلب الجوار ديال الكفار
فالوقت اللي تحرم الجوار ديالو بعد الهجرة من مكة الى المدينة حاطب بن ابي بلتعة رضي الله عنه واحد المرة النبي صلى الله عليه وسلم بدا يخطط لغزو الكفار في قريش من المدينة وهداك الانسان
هو رجل مسلم من الصحابة ولكن بنادم ضعيف جاه الوسواس البال انه خاف يمشي وينهزمو المسلمين فديك المعركة ثم هو عندو البيع والشرا فمكة عندو اموال ديالو عندو املاك ديالو خلاها ملي كان مهاجر
وبغا يدير للناس ديال قريش يدير لهم شي حاجة زوينة باش الى استولاو على الأموال ديال المهاجرين وصادروها يحترموا لو ديالو فبغى يدير فيهم شي خير هو كيكتب واحد الرسالة كيعطيهم التفاصيل ديال الأمر العسكري
في سر ديال النبي صلى الله عليه وسلم هاش كيوجد هاش كيوجد هاش كيوجد وعطاه المراة توصلو الى قريش امرأة كافرة هذا خطاب كتاب رسالة ديه ليهم طبعا الله سبحانه وتعالى كشف الأمر ديال هاد العمل وذلك ان الله
الله عز وجل اخبر نبيه محمدا عليه الصلاة والسلام عن طريق جبريل نزل سيدنا جبريل وقال لسيدنا محمد عليه الصلاة والسلام راه واحد الرسالة غادية قابطة الطريق اتفضح الخطة العسكرية ديالكم غادية لعند الكفار ديال قريش ارسل من يوقفها سيدنا محمد عليه الصلاة والسلام
ارسل سيدنا علي قالو سير راها امرأة ظعينة الظعينة هي المراة راها مسافرة غادية في الطريق على رجليها من المدينة الى مكة توصل الخبار وراه الرسالة عاقصة عليها الشعر ديالها دايرة الظفاير ديال الشعر ودارت الرسالة فوق الراس ديالها
فتلات هداك الدفاير على الرجال او خيطت الشعر ديالها على الرسال او غطات الراس ديالها او قبطات الطريق والحق عليها سيدنا علي رضي الله عنه وكرم وجهه وقبطها في الطريق قبطها في الطريق وقال لها يا امرأة اعطني الكتاب الذي
عندك قالت له ما عندي من كتاب نكرت ما يطيحلهاش على البال هي انه المسلمين يسيقوا الخبر ومايطيحلهاش على البال طبعا انه هاداك الراجل لأن الفكرة بينها وبين مول الكتاب مايمكنش مول الكتاب يمشي يفضح راسو يقول هاش درت فإذا انكرت
قال لها اعطني الكتاب والو ما بغاتش تعطيه قال لها اعطني الكتاب انه في عقاص شعرك او رأسك وراها سكن في الدايرة وعاندت مع ذلك. قالت لهم ما عندي من كتاب. طيب. قال لها اعطيني الكتاب ولا غادي نفكو بيدي. والا اخرجته
او بيدي تما قالت لو اليك عني ادر وجهك اخرجه لك شوف سبحان الله العظيم كنقرا هاد القصة كل مرة كندكر المأساة اللي وصلت ليها المرا المسلمة ديال هاد الزمان هادي المرا اللي كتكلم كافرة وبغات تعري الراس ديالها قالت لو دور وجهك عليا باش نجبد الكتاب باش
ما يشوف لهاشي شعرها مع الأسف الشديد. العرب في الجاهلية كانوا متبرجات النسا دياولهم. ولكن ماشي لهاد المصيبة لي وصلنا ليها تبرجنا تبرج الجاهلية لولا هادي ما هو تبرج الجاهلية الاولى ولا التانية ولا التالتة يعلم الله سبحانه وتعالى اشمن درك من الفساد والانحراف وصلت اليه
امة سيدنا محمد عليه الصلاة والسلام في اخر الزمان نطلب الله سبحانه وتعالى يداوي الحال هادشي اللي كاين اما هادشي ماكيعجبش فعلي بن ابي طالب الله وجهه ورضي عنه دور وجهو فعلا وجبدات الكتاب وعطاتولو ورجع بيه لسيدنا محمد عليه الصلاة والسلام فالنبي صلى الله عليه وسلم استدعى هاد
داك الصحابي قالو ما الذي حملك وما حملك على ما صنعت؟ شو هو العامل اللي خلاك دير هادشي هادا الصحابي ما عندو ما يكدب هدا را الوحي قالو يا رسول الله ها اللي عطاوك عندي اموال تما عندهم فأردت ان اصنع لهم معروف
خوفا يعرفونه لي وقت خرى نعول عليهم نحتاج ليهم نلقاهم معايا ميضيعوليشي رزقي فعمر بن الخطاب بغا يقطع لو راسو دعني اقطع او اضرب عنقه قالو النبي صلى الله عليه وسلم لا هدا كان من المجاهدين لي شاركو فمعركة بدر حاطب قالو
لعل الله اطلع على اهل بدر فقال لهم افعلوا او اصنعوا ما شئتم فقد غفرت لكم هداك رجل مومن ولكن تصاب بواحد الحالة ديال الضعف ديال الايمان لحظة من اللحظات
ولذلك قلنا هاد المنزلة ديال الجوار منزلة عالية بزاف رفيعة لان المؤمن عليه ان يوقن اليقين التام ان اللي يحمل الأبوال ديالو حقيقة هو الله عز وجل ما يقلبش من بعد
ما يكون طلب الحماية من رب العالمين. ما يقلبش على الحماية ديال الخلق في معصية الخالق ما تقلبش على الحماية ديال الخلق في معصية الخالق. يعني واحد الحماية كطلبها من الخلق من بنادم ولكن مشروطة
اشنو هي الشروط هي انه غادي تفرط فحق من حقوق الله عز وجل باش تكون محمي في مالك او في متاعك او في اي امر من امورك ايلا كنت طلبت الحماية من الله ايوا عول على الله تكون لله جارا ويلا مشيتي طلبت الحماية بعد ذلك من غيره
فمعناه انك قد خرمت العهد ونقضت الميثاق. فلا حماية لك من الله ولا حماية لك من الخلق لأن اللي ما حماهش الله ما غاديش يحميه بنادم كما في الحديث اللهم لا مانع لما اعطيت ولا معطي لما منعت ولا ينفعك
امن الآثار ديال الحماية الشعور بالأمن النفسي شي واحد اللي مأمن ومحضي من الأشياء اللي كتكون عندو كيحس بالامان فنفسو. الامان فالنفس ما كيعطيه الا الله عز وجل ولي معطاهلوش الله ميعطيهلوشي بنادم لأن الإحساس بالأمن امر وجداني قلبي
ولذلك شحال من واحد سبحان الله العظيم حتى حاجة ما كضرو من الناحية الواقعية حتى حاجة مكتأديه كنشوفو هاد النوع في المجتمع ولكن ديما فيه الخوف. ربي ما عطاهش الأمن. موسوس. كيخاف من ضلو كما نقول. اي حاجة وقعت قدامو كيأولها تأويل سيء. يقولها
هادي بغاو يديرو ليا شي حاجة هادي ضدي. هادا كيشوف فيا بغا يضربني بالعين هادا كدا هادا كدا. كيعيش فواحد الحالة رعب دائمة. مستديمة. فين يمشي يمشي للشرك. ويطلب انئذ جوار من لا جوار له. قلب على الكهان والسحرة والدجالين. هذا يكتب له
هذا يدير لو هذا يدير لو. واحد الحالة ديال الرعب دائمة والعياذ بالله. لأن لي ربي عز وجل ما عطاهش الأمن ما كيتعطاش. ولا معطي كلمة منعت ولي عطاهلو مكاينش لي يكلعو لو اطلاقا ابن تيمية رحمه الله
لما كانوا كيتكرفصو عليه المنافسين دياولو في الزمن ديالو وسببو لو مشاكل سجن بها وعذب بها كان كيقول واحد الكلمة ماذا يريد اعدائي بي؟ انا جنتي في صدري هو الراحة ديالو عندو هنا لداخل ماشي فالفراشات وفالفيلات معندوش الراحة فداكشي جنته في صدره
انا سجني خلوة هكذا كان يقول الى سجنوه راه مع الله سبحانه وتعالى والخلوة فضاء للانس شحال من واحد كيقلب عليها وما كيلقاهاش شحال من واحد مطلوق السراح وكيقلب على واحد اللحظة يجلس مع مولاه لي خلقو مكيلقاهاش بسبب دورته في الأشغال
والأعمال والمتاعب والأمور ديال الدنيا الليل يرميه للنهار والنهار يرميه لليل ماكيلقا شي لحظة كما كانقولوا يتصنت لعظامو ماكيلقاهاش واخا يشريها بالفلوس ما يلقاهاش. ولذلك الله سبحانه وتعالى ارشدنا الى هذا في القرآن الكريم. قل انما اعظكم بواحدة
وحدة تحلك المشاكل ديالك ان تقوم لله مثنى وفرادى ثم تتفكر هادي فيها الخلوة لمن يتدبر ويبصر الآيات لأن الله عز وجل قال ان تقوموا لله مثنى وفرادى ان تقوموا لله ماشي توقف هذا غلط في فهم العربية اولا شحال من واحد كيفهمها مقلوبة وانما القيام لله ان تتفرغ
فهي حركة وجدانية قلبية لا بدنية القيام لله هو واحد التفرغ ديال لله عز وجل. ماشي بالبدن ديالك. قد يتبعه البدن وقد لا. لأن شحال من واحد كيقول اودي غادي ندير انا واحد الخلوة مع الله عز وجل
ويمشي لشي جبل ولكن الوسواس ديال الدنيا تابعو لتم تالف اش دار فالحساب الفلاني واش دار مشكلة مع فلان هادي ماشي خلوة هم الدنيا تابعو صداع الناس باقي معاه وشحال من واحد مغطوس فوسط الجماعة ديال البشر وهو ماشي معاهم مع الله هذا في خلوة مع الله ان تقوموا لله هذا هو
قيام لله مثنى وفرادى العدد ف القرآن حسب البلاغة العربية احيانا يقصد به العدد واحيانا لا تقصد به او شي من هاد القبيل ولكن من السياقات التي يقصد فيها العدد العدد هاد الآية مسنى وفرادى
لو انه اراد شيئا اخر علاش مقالش ثلاثة ومقالشاي خمسة او سبعة التي تدل في كثير من الاحيان على العدد الكثير السبع والسبعون والسبع والسبعون لأن اقل الجمع في العربية بثلاثة كيبدا اقل الجمع في العربية
يبدأ بالثلاثة. والمثنى ملحق بالمفرد. جوج كتميل للواحد. ولذلك للمثنى صيغته الصرفية والنحوية الخاصة ماهواشي مع الجماعة والنبي عليه الصلاة والسلام يذكر ذلك في الحديث المسافر شيطان المسافر وحده شيطان والمسافران شيطانان والثلاثة ركبهم
كن مسافر واحد غادي بوحدو شيطان بمعنى انه الشيطان غادي يستحوذ عليه والتنين تاهوما الشيطان يستحوذ عليهم يقدرو يتافقو بجوج على الجريمة والتلاتة جماعة ويد الله مع الجماعة ولذلك قال والثلاثة ركاب يندب الامة هذا من
الندب كيندب الأمة ويشجعها باش لي بغا يسافر مسافة طويلة يمشيو ثلاثة على الأقل يأمرون واحدا منهم لأن الجماعة قوية والشيطان من الجماعة ابعد الشاهد عندنا علاش ربي عز وجل قال اثنين واحد فهاد الآية الى بغيت
تكون مع بالك ما يصدعك حد اللحظة ديال الخلوة تصنت للخاطر ديالك لداخل تكون بوحدك كون بوحدك باش تأمل همك مع مولاك لي خلقك. كيفاش تأمل الهم ديالك مع مولاك لي خلقك؟ يعني تشوف ما طلبه منك
فخالقك ما انجزت منه وما لم تنجز ما حقوق الله عليك؟ وما هو استعدادك لانجاز تلك الحقوق؟ وما مضى من عمرك وما يكون قد بقي الك متسع لقضاء الفوائت من حقوق الله. السلام عليكم. املك متسع لقضاء البواقي. من حقوق الله واللواحق من حقوق الله
وكيمتاحن الإنسان نفسو مع نفسو لأن مكاينش لي يشرح النفس ديال بنادم قد مولاها اقرأ كتابك بنفسك اليوم عليك حسيبا وكذلك المؤمن في الدنيا. كفى بنفسه على نفسه حسيبا. حاسبوا انفسكم قبل ان تحاسبوا
وما فيها باس ان تنظر شخصا اخر انت واحد والثاني من خلانك يعني الصحاب ديالك الحقيقي اللي يستر عليك وتبين لو العيوب ديالك اذا كان من اهل الامان والامانة وكان من اهل النصح والصلح والصلاح
يعاونك على نفسك ويلا داز الأمر التنين للتالت كيولي فضيحة ولذلك قالوا سر ان جاوز الإثنين شاعا ملي تكون القضية غير بيني وبينك الا سالت اما نتا اما انا واحد فينا متقوب اما نتا اما انا اما لما كتوصل تلاتة صافي هداك هو
الجمع في العربية وفي العرف البشري والاجتماعي. فالقيام لله تفرغ وجداني وخلوة يحققها الانسان مع ربه عسى ان ينال بها جوارا وكيشوف فعلا نفسو اهله اهل في ذلك الجوار ام انه الحقوق ديال مولاه مازال معلقة او مازال هو ماشي اهل لذلك الجوار ولذلك فانه
يعمل ويجهد من اجل تحقيق ذلك المعنى لينسب الى الله لينسب الى الله عبودية بان قوله عز وجل عبادي ان عبادي ليس لك عليهم سلطان واذا سألك عبادي عني فاني قريب هذا
اضافي مضاف ومضاف اليه والمعنى ديال الإضافة في النحو وفي الواقع المعنى ديالها النسبة يعني هذا ديال هذا هادي هي الإضافة هذا ديال هذا عبادي يعني هادو عبيد دياول الله والعبيد لي دياول الله حقيقة ماشي دياول الشيطان
قم اكتشبون من اله عز وجل صفات العزة والمنعة لان الله عز وجل عزيز عبدو كيكونو عزاز الله سبحانه وتعالى يمنع الشياطين من ان تقترب من سمائه وكيكونو العبيد ديالو
ممنوعين من الشياطين ان يقتربوا منهم. وانا كنا نقعد منها مقاعد للسمع فمن يستمع لنا يجدن له شهابا رصدا ممنوع شي واحد يقرب ويقذفون من كل جانب فسماء الرب عز وجل ممنوعة من ان يقترب اليها الشياطين لا يسمعون الى الملأ الاعلى ويقذفون من كل جانب
المومن عايش في الأرض نعم ماشي في الملأ الأعلى في البدن ديالو كيمشي في الأرض ولكن عندو جوار ديال الملأ الأعلى عندو الراية فوق دارو فوق دارو الراية ديال رب العالمين زمان كانت فتن في البلاد العربية والاسلامية قبيل الاستعمار كانت
الفتنة وكانت البلاد ما تابعة لسلطان بشكل قوي وبشكل صارم كانوا الناس وهادي موجودة في الفتاوى والنوازل المغربية كثير كانوا الناس كيحتاميو بالدول القوية حسب زعمه شي واحد لي خايف على راسو كيطلع الراية ديال روسيا متلا فوق الدار ديالو ولا داير الالمان
ديال فرانسيس ولا ديال برطقيز حد ميقد يقربلو بعدو على هداك راه تابع للالمان العبد لله حقا كيرفع الراية ديال رب الكون ان عبادي ليس لك عليهم سلطان. هادشي خصو غير اليقين. يكون عبدا لله من عادى لي وليا فقد اذنته
بالحرب وربي عز وجل لما دير اليقين فيه كيصرف في الحماية ديالك الجنود لي ميطيحو ليك على بال ومايطيحو على عدوك على بال ايه نهائيا مكتعرفش العسكر ديال سيدي ربي منين يدوز لو
قد يمر عليه او اليه عبر بدنه يطلعلو العدو ديال مولانا من البدن ديالو ويجري لو فالدم ديالو مرضا هالكا مهلكا او خوفا مدمرا مزلزلا او خسفا داكشي نتا فنهاية المطاف ماترفد لو هم
لأنه شغل مولانا هو الذي تكفل بحمايتك وبحفظك ان كنت قد احترمت الجوار. غير احترم انت جهتك اتاتى من جهة لي بينك وبين ربي لا تخل بها من جهتك حضيها انت وربي تعالى راه ضامن ضامن لك انا اذن
الحماية ومن عجيب الاستعاذة بالله هاتان المعوذتان سورتا الجوار الحق اللي طلب الجوار الناس مع الاسف وكنقولها مرارا كنحقرو شحال من ايات وسور كنقولو اودي هادي وكيحفظوها الدراري الصغار فالمسجد
سبحان الله العظيم اولا تدري ان ذلك كلام الله عز وجل كلام الله مفيهشي الحاجة خفيفة. انا سنلقي عليك قولا ثقيلا. غير دير فيها انت اليقين بأنها كلام الله وانك تستعملها
حجابا حقيقيا يحجبك بإذن الله من كل اذى تكن بعد ذلك من الآمنين ولما تأمل هاتين السورتين تلقى فيهم العجب قل اعوذ برب الفلق من شر ما خلق ومن شر غاسق اذا وقب ومن شر النفاثات في العقد ومن شر حاسد اذا حسد
علاش سيدنا النبي صلى الله عليه وسلم ملي نزلت عليه هادي هي والناس ما بقاش يستعمل ما كان يستعمله من استعاذات نبوية ملهمة لأن انه وجد هاتين الصورتين حاسمتين قطعوا الطريق على ابليس وعلى كل شر ما عندو منين يدوز
الفلق ما غاديش نفسرو الآن الآيتين او السورتين بشكل مفصل ولكن نعطيو اضاءات باش نعرفو العمق ديال هاد السورتين شحال غارقين عمق الامتداد ديالهم قد الكون كامل لي متقدرش بخيالك تخيلو او تستوعبو الفلق هو الفجر
عندو اسماء كثيرة ولكن تعطاتلو هنا هاد السمية لكونه يفلق يعني يفرق بقوة الفلق هو علاش؟ كيقولو مفلق فراسو ديك را عربية فصيحة قديمة بقية تشري فالدارجة ديالنا الى اليوم مفلقت تضرب بحجرة ولا بحديدة حتى سال الدم فكذلك
نور الصباح الاول يكسر الظلام كيضرب الظلام ديال الليل وكيهرسو بالضو ديال الفجر الفلق علاش جات لأن السيف ديال الله عز وجل لي كتقلب عليه نتا باش يحميك غادي يفرق بينك وبين الأذى
بهاد القوة كيبقى بينك وبين الأذى انئذ سور عظيم من نور الله ما باقيش يقدر يقرب لك النور ديال الفجر لي الله سبحانه وتعالى نسبه لنفسه ربوبية يعني خبرك بأنه هو
فرب الفلق وانت تستعيذ برب الفلق ورب الفلق رب النور ديال الفجر هو مولاه وكتقول يا مول هاد النور ديال الفجر احميني علاش كطلب مولاه لأن مولاه محكم فيه فهو يؤتيك من نوره سبحانه ما يفلق بينك وبين كل باطل وبينك وبين كل اذى
ويحميك من الظلمات ديال الخوف وديال الهوس بالنور ديالو سبحانه وتعالى ثم بعد ذلك يأتي التفصيل من شر ما خلق. وهنا واحد الالتفاتة عجيبة في العربية ما كيقولو في العربية ما تدل على غير العاقل ومن تدل على العاقل. بينما هذا ما خلق الله سبحانه وتعالى
خلق اللي عندهم العقل وخلق اللي ما عندهمش العقل واللي بنادم كيخاف منو عادة كيخاف الإنسان عادة من اللي عندو العقل ماشي يخاف من الجبال ومن الحجر كيخاف اما من الإنس او من الجن او من الحشرات او من الحيوانات يعني من ذوات
الحياة واعلى ما يؤذي من ذلك الجان والانس ولكن الله سبحانه وتعالى قال ما اللي هي لغير العاقل علاش؟ لان ما كما انها تدل على غير العاقل تدل على الجهالة
يعني انت كطلب الحماية ديال ربي منين؟ كتقول اودي فخاطرك تقول الجن الإنس الحيوان كذا شحال قد تحسب تحسب حتى تعيا وخلق ربي مكيتسالاش. لا تستطيع ان تعد ما خلق الله من دواب. لا في الأرض ولا في
في السماء هاديك من متكفيش من متكفيكش للتعبير كتحتاج لواحد التعبير لي يشمل لي تعرفو ولي متعرفوش فكطلب الحماية من الله عز وجل كطلبها من الله ممن؟ من اللي تعرف ومن اللي ما تعرف واللي ما تعرف اكثر بكثير مما تعرف من خلق
قلة. انت لا تعرف من خلق الله الا القليل القليل القليل. وخلق الله اكثر من ان يحصيه الانسان ولا تستوعبه ان اذ الا ما دال على الجهالة من شر ما خلق شادة من الارض حتى للسما مما علمت ايها الانسان
ومما لم تعلم منين باقي يجيك لبنا؟ ما بقات لو طريق فإذا كيعطيك ربي بها الأمن والأمان في القلب ديالك وفي الخاطر ديالك والله عز وجل يستجيب لك ان قرأتها بصدق لانها دعاء هادي راها دعاء. واذا سألك عبادي عني فاني قريب
اجيب دعوة الداعي اذا دعان. فليستجيبوا لي. وليؤمنوا بي. لعلهم يرشدون. انت تحتاج الى اعداد بين يدي هاتين الصورتين. الفلق والناس ايمان اللي هو الميثاق هو الجانب ديالك انت تخونو ما تخرقو
وكما انما تدل على الجهالة فهي تدل على الظلمة ايضا لان الحاجة لي مكتعرفهاش ومكتشوفهاش كتجيك ظلام ظلام فانت اذا استعذت برب الفجر من الظلمة لانه يفلق اليوم ليله عن نهاره
استعذت به من ظلمة الجهالة المحيطة بك من الخلائق ثم كتجي ظلمة اخرى ومن شر غاسق اذا وقب الغاسق هو اللي المضلام ما فيه لا قمر لا نجوم غسق الليل يعني العمق ديالو اضلام الشديد والوقب هو بحال شي خيمة رابت على ماليها الظلام لي
كيخيم ويريب على الناس ما باقي حد يشوف حاجة اخرى من الأشياء او من الأحياء والليل بهذه الصورة مخيف بكل الامكانات التي يمكن ان تقع فيه فتستعيذ بربه الذي خلقه والذي يملك
زمام التصرف فيه ان يعيذك اشياء يعيذك يعني يديرك في الجوار ديال انت من دياولو ان عبادي سلك عليهم سلطان انت شيطان غادي تشيطن في المشيطنين هادو ماشي دياولك مغتوصلش ليهم هادو محميين
السماء من الملأ الأعلى محميين من ملائكة الله وبمقادير الله يحفظونه من امر الله وحفظة رعاية اية كونية ربانية عالية رفيعة ومتاحة لكل مؤمن راه كل صباح في باب الدار عندك الحامل اللي نعبرو عليه بالفرنسية المدرجة ديالك من الملائكة
لكن الى طلبتو الى مطلبتوشي ميمشيش معاك كطلب مولاه لي خلقو طبعا وهو ان تذكر دعاء الخروج خارج دير دعاء الخروج بسيط كلمات مروي بروايات من ابسطها واسهلها بسم الله توكلت على الله ولا حول ولا قوة الا بالله انت
يكون انا اذا على يميني بابيك ملك يحمل راية وعلى يسار بابك شيطان يحمل راية الى نتا درت دعاء الخروج هداك الشيطان يخنز كيدرق كيدوب والملاك كيهز الراية فوق راسك وكيقول كفيت ووقيت صافي
انت هاد النهار ديالي ما كاينش اللي يمسك النهار كامل حتى تعود الليلة الى بيتك وماشي غير حماية من الأذى بالمعنى المادي كتاب المعنى المعنوي يعني الا جا الشيطان يوسوس لك دير هاد المفسدة سرق هاد السرقة خود هاد الرشوة دير هاد الجريمة كيقولك
اتق الله هاد الملك كينبهك او تولي تعاود ترجع لله عز وجل. واذا كان الملك ما تبعكش لأنك غفلت عن الله الشيطان هو لي كيرفع الراية. او كيقول بلي راه داك النهار نتا ديالو. مبقيتش داخل في الآية ان عبادي ليس لك عنكم سلطان. ديك الساعة راك ديالي
فينما كانت شي عمية قدامك كيقولك زيد ليها ويقدمك ليها. فإذن المؤمن حينما يستعيذ برب الفلق. من شر ما خلق ومن من شر غاسق اذا وقب. ومن شر النفاثات في العقد. ومن شر حاسد اذا حسد. يكون محميا حقا. بجوار الله
النفاثات من النفس وهو النفخ مع شيء من البصاق نفث في الشيء يعني بصق فيه بواحد النوع ديال النفخ وهو فعل الساحرات والكهان النفاسات في العقد يديرو العقد والسراير والرزامي باش يسحرو عباد الله فأنت
تستعيذ بالله من شرهن تكون من المحميين بإذن الله لأنهم مكيضرو حتى واحد الا بإذن الله ويتعلمون ما يضرهم ولا ينفعهم ولقد علمونا من اشتراه ماله في الاخرة من خلق
هداك على حسابهم ولكن نتا كتكون محمي وما يضرون به من احد الا باذن الله. فانت تكون من المستثنيين من ما كيوصلهمش الاذى بحماية الله لك ومعلوم ان الساحرات عادة ما يعملن في الظلام والسحر نفسو اضلام والعمل ديال الساحرات بالضلام ونتا
بديت بالفلق بنور الفجر الذي ينسخ به الله عز وجل ظلمة الخلائق ما خلق وظلمة الليل الواقي بالغسق وظلمة الشياطين الساحرات وظلمة الحساد لأن القلب ديال الحاسود قلب مضلام ومن شر حاسد اذا حسد
فسورة الفلق طلب للجوار. بمعناه النفسي وبمعناه المادي لان الاذى المتوقع والمستعاذ بالله منه في السورة فيه ما هو نفسي وفيه ما هو مادي ولكن سورة الناس هي طلب للجوار النفسي. لانها تتعلق بامر يقع بالقلب وبالباطن فقط. قل اعوذ
برب الناس ملك الناس اله الناس من شر الوسواس الخناس الذي يوسوس في صدور الناس من الجنة والناس هذا مافيهش جانب مادي نهائيا كلو نفسي غير فخاطرك نتا لداخل شحال من واحد يقول ايوا يمكن نقولو نفسي مع
الشيطان لأنه امر غيبي ولكن بنادم راه قال من الجنة والناس حتى الناس حتى الناس فهاد السياق جايين بالمعنى النفسي كيف ذلك؟ الوسوسة هي شيء يقع بالقلب مكتخليكش دير شغلك فخاطرك تثير فيك التردد
والحيرة واكبر شيء يدمر الأعمال التردد والحيرة بغيت شي حاجة تفشل ماتنجحشاي دخل ولا هاد التردد فخاطرو والحيرة عمرو مينجح فشغلو والتردد والحيرة اما ان يصاب بها الانسان بسبب وسوسة الشيطان
وهو امر نفسي يعني كيجي من النفس لداخل ابليس او القرين الشيطاني يوسوس لك يخليك تخيل بأنه مشكل كاين بهاد الشكل وبهاد الشكل وهو ماكاين والو او انسان الانسان مادة وروح ها هو بنادم ولكن هو كيفاش
وسوس لك الإنسان كيجي ويلوح لك كلمة وكيمشي فحالو هو فين بقا المشكل؟ فودنك؟ بقات هاديك الكلمة تما فينما بغيت دير شي شي حاجة كتجي ليك ديك الكلمة وتخربق لك الشغل. ما بقاتش هاديك الكلمة انئذ هي بنادم. هي ولات شيطان. ديما
كيبقى الإنسان واحل مع الكلام اللي قالو فلان عنداه يكون بالصح وكيبقى فاتنيك ومتلفك رغم انه هو ذلك الذي وسوس لك والقى اليك ما القى ربما يكون قد نسي ما قال. او نتا كتبقى واحد مع ديك الكلمة لي قالك. او ربما في بعض الأحيان الإنسان
نقولك كلمة وهو قاع ما قاصد ولكن نتا لأنك عندك قابلية للوسوسة تتحول كلمة ذلك الإنسان عندك الى وسواس ويعمق اثارها السلبية في نفسك الشيطان. انئذ والعياذ بالله. ولذلك دواؤها الشافي الكافي
برب الناس. لمن ايقن انها شفاء. ويلا دخلك الشك فيها شنو وقع لك؟ بحال حافظ بن ابي بلتاعة. قال عندها القضية ما فيها الربح ويخسرو المسلمين هاكاك كيوقع للإنسان عندا تكون هاد قل اعوذ برب الفلق ماتكمليشاي الشغل عندها نمشي نعول عليها
ونصدق صافي تما مشيت فشرط الله عليك اليقين في ان هذا العلاج ترياق قاطع فلق فاصل كالسيف بين الحق والباطل. المؤمن لينال ذلك عليه ان يتعرف على ربه. باش استطاع الإنسان يطمئن لهاد
لأن كنقلبو كاملين على الإطمئنان خصك تعرف مولا هادشي مولاه لأنه علاش الإنسان كيطمئن؟ كيطمئن ملي كيشوف بعينيه كيطمئن يعني باغي شي مصلحة تقضيها عند شي حد يقولو اودي فلان غيقضي لك الشغل مكتكدب مكتصدق ولكن كتبقى شاك ملي يلاقيوك بيه
ولا تشوف الشغل ديالو بعينك اش كيدير وكيفاش الناس كيحتارموه وكيبجلوه وكيخافو منو وكدا تما كيبان لك فعلا بأن هادا يقضي لك او بأبسط الأمثلة. كنجيب لك معلم كيقولك اودي هذا معلم غيخدم لك هاد الصنعة. تا ديك الساعة يمكن يمكن يقضيها يمكن ما يقضيها. ولكن ملي كيوريوك
الخدمة ديالو فالدار الفلانية ولا فالبلان الفلاني ولا الشغل الفلاني كتشوف على عينك كتهنى كتقول هدا معلم ولذلك باش يحصلك اليقين نتا علاش تبغي يحصل لك اليقين. لأنك لما كطلب الإستعاذة طلب الجوار خصك تحس بالأمن والسلام وتعرف بلي راك تهنيت انت آنئذ محمي
مكاينش لي يقرب لك باش تعرف بأنه مكاينش لي يقرب لك لما كتعرف بأن الذي اعتمدت عليه واستاجرت به هو اقوى واكبر من كل شيء. خصك تشوف على عينك. ان تعبد الله كأنك تراه. خصك تعرف تعرف من المعرفة هذا الذي تستعين به. وكيف
تعريفه بالسير اليه. تحرك ان تقوموا لله قيام وجدان نفسي مثنى وفرادى ثم نتفكر ما بصاحبكم من جنة ان هو الا نذير لكم بين يدي عذاب شديد والسير اليه سبحانه وتعالى يكون في الرخاء. ملي تكون الدنيا مهنية عندك. تعرف الى الله في الرخاء. يعني
في الشدة اجعل حياتك ايها العبد سيرا الى الله عز وجل على كل حال. فانك ان عرفته حقا عرفك. تعرف مطلوب منك ان تتعرف على مولاك الذي تستجير به. لانك ان عرفت قوته ومنعته وعزته جل وعلا
ان عرفت ذلك كله وجدت الامن والسلام والراحة في قلبك. لان لما تقول ديك الساعة قل اعوذ برب الفلق كتعرف بمن قل اعوذ برب الناس كتعرف بمن استعبد اما الذي لا يجد في قراءة هاتين السورتين وامثالهما من الآيات
لا يجد طمأنينة ولا امنا في قلبه فمعنى ذلك انه جاهل بربه. اللهم اجعلنا من الذين عرفوك حق المعرفة. اللهم اجعل من العارفين بك حقا وصدقا. اللهم اجعلنا من العارفين بك حقا وصدقا. اللهم علمنا ما جهلنا وارزقنا العمل بما علمنا
اجعلنا من الغافلين واجعلنا من الى الله عز وجل على كل حال. فانك ان عرفته حقا عرفه. تعرف مطلوب منك ان تتعرف على مولاك لانك ان عرفت قوته ومنعته وعزته جل وعلا
ان عرفت ذلك كله وجدت الامن والسلام والراحة في قلبك. لان لما تقول ديك الساعة قل اعوذ برب الفلق كتعرف بمن قل اعوذ برب الناس كتعرف بمن اشتعلت؟ اما الذي لا يجد في قراءة هاتين السورتين وامثالهما من الايات
لا يجد طمأنينة ولا امنا في قلبه. فمعنى ذلك انه جاهل بربه. فاللهم اجعلنا من الذين عرفوك حق المعرفة. اللهم اجعل اجعلنا من العارفين بك حقا وصدقا. اللهم اجعلنا من العارفين بك حقا وصدقا. اللهم علمنا ما جهلنا وارزقنا العمل بما علمنا
لا تجعلنا من الغافلين واجعلنا من التوابين واجعلنا من المتطهرين وثبت قلوبنا على دينك يا مقلب القلوب سبحانك سبحانك ثبت قلوبنا على دينك وانر قلوبنا بنورك الذي لا يخبو. انت النور سبحانك نور السماوات والارض. فانر قلوبنا وان
امير حوالينا برحمتك يا ارحم الراحمين يا رب العالمين. وصلي وسلم وبارك اللهم على سيد المرسلين. سيدنا محمد وعلى اله وصحبه وسلم تسليما سبحان ربك رب العزة عما يصفون وسلام على المرسلين والحمد لله رب العالمين